Áslaug Arna Sigurbjörnsdóttir tekur við sem dómsmálaráðherra . Hún er næstyngsti ráðherrann í sögu Íslands , en Eysteinn Jónsson var yngri þegar hann tók við embætti fjármálaráðherra árið 1934 . Bjarni Benediktsson , formaður Sjálfstæðisflokksins og fjármálaráðherra , tilkynnti fyrir stuttu um valið eftir fund þingflokks sjálfstæðismanna í Valhöll . Þórdís Kolbrún Reykfjörð Gylfadótir tók tímabundið við sem ráðuneytinu eftir að Sigríður Á. Andersen sagði af sér sem dómsmálaráðherra 13. mars . Áslaug Arna er fædd 30. nóvember árið 1990 , og því rétt 29 ára gömul . Hún settist á Alþingi árið 2016 , er fimmti þingmaður Reykjavíkurkjördæmis norður og hefur verið varaformaður þingflokks Sjálfstæðisflokksins og formaður utanríkismálanefndar , auk þess sem hún er ritari flokksins . Áslaug Arna er stúdent frá Verslunarskóla Íslands árið 2010 og árið 2017 lauk hún meistaraprófi í lögfræði frá Háskóla Íslands .